Un primar din SUA le-a cerut oamenilor să stea în case. Nu l-a ascultat nici măcar nevasta. Polițiștii au găsit-o într-un bar.
Edilul le-a cerut polițiștilor
ca soția lui să nu aibă parte de tratament preferențial. Soția primarului a fost amendată
cu 2.500 de dolari. Primarul din Alton și-a
cerut scuze localnicilor și nu și-a menajat deloc nevasta.
Un primar din statul american
Illinois le-a cerut oamenilor să stea acasă, pentru a limita răspândirea
coronavirusului, însă nu toată lumea a ținut cont de recomandare. Așa că edilul
a schimbat foaia – le-a dat ordin polițiștilor să dea amenzi și chiar să-i
aresteze pe cei care ignoră pericolul. Culmea e că printre cei care au continuat să ignore
regula a fost și soția primarului, pe care forțele de ordine au găsit-o într-un
bar.“E
o perioadă extrem de dificilă și vă implor, vă rog să stați în case", le-a
cerut Brant Walker, primarul din Alton, localnicilor. Doar că după nici două zile,
polițiștii au găsit-o pe soția lui Walker într-un bar, la ora 1:00 noaptea.Anunțul
l-a făcut tot primarul, scrie CNN. “I-am cerut șefului poliției ca soția
mea să nu primească tratament preferențial", a declarat edilul. Și asta s-a întâmplat: la
fel ca toți clienții barului, nevasta primarului a primit o amendă de 2.500 de
dolari, pe care dacă n-o plătește, riscă să stea aproape un an la închisoare.Iar
Brant Walker nu și-a menajat deloc nevasta: “În cazul ăsta a demonstrat
o lipsă de discernământ șocantă. Mi-e rușine și le cer scuze oamenilor din
Alton pentru acest incident", a mai spus el.